# Doctor Brants Narrenschiff/Von der Narren Gewalt

| « Von Unglück aus Muthwillen | Sebastian Brant Doctor Brants Narrenschiff | Vom Weg der Seligkeit » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[57v]
Narrheyt hatt eyn groß gezelt By jr la$^e$gert die gantz welt Vor vß / was gewalt hatt / vnd vil gelt
Es ist nott / das vil narren synt Dann vil synt an jn selbs erblynt Die mitt gwalt went witzig syn Do yederman sicht vnd ist schyn
[58r]
Ir narrheyt / doch nyemant getar
Zu$^o$ jnn sprechen / was tu$^o$stu narr / Vnd wenn sie gro$^e$sser wyßheyt pflegen So ist es vast von der go$^e$uch wegen Vnd wann sie nyemans loben wil
So loben sie sich dick vnd vil
So doch der wiß man gibt vrkund Das / lob stinck / vß eym eignen mundt Wer jnn sich selbst vertruwen setz Der ist eyn narr vnd dorecht go$^e$tz
Wer aber wißlich wandlen ist
Der würt gelobt zu$^o$ aller frist Die erd ist sellig / die do hat Eyn herren / der jnn wißheyt stat Des rott ouch ysßt zu$^o$ rechter zyt
Vnd su$^o$chen nit wollust / vnd gydt
We we dem ertrich / das do hat Eyn herren / der jnn kyntheyt gat Des fürsten essen morgens fru$^e$g Vnd achten nit was wißheyt tu$^e$g /
Eyn arm kyndt / das doch wißheyt hat
Ist besser vil jn synem stadt Dann eyn künig / eyn alter tor Der nit fürsicht die künfftig jor / We den gerechten vber we
Wan narren stigen jn die ho$^e$h
Aber wann narren vnder gondt Gar wol die gerechten dann gestondt Das ist dem gantzen land eyn ere Wann vß dem gerechten würt eyn here
[58v]
Aber doch / wann eyn narr regiert
So werden vil mit jm verfu$^e$rt / Der du$^o$t nit recht / wer an gericht Durch früntschafft eym jns anttlit sicht Der selb ouch vmb eyn bissen brot
Worheyt vnd gerechtikeyt verlot /
Recht vrteyln / stat eym wisen wol Eyn richter nyemans kennen sol Ratt vnd gericht / hat keynen fründt Susannen richter noch vil syndt
Die mu$^o$twill triben / vnd gewalt
Gerechtikeyt die ist vast kalt Die schwert die sint verrostet beyd Vnd wellen nym recht vß der scheyd Noch schnyden me / do es ist nott
Gerechtikeyt ist blyndt vnd dott
All ding dem geltt sint vnderthon / Jugurtha do er schyed von Rom Do sprach er / o du veyle statt Wie werstu so bald schoch vnd matt
Wann du eyn kouffman hettst alleyn
Man fyndt der stett noch me dann eyn Do man hantschmierung gern vff nymbt Vnd dar durch du$^o$t vil das nit zymbt Myet / früntschafft / all worheyt vmb kert
Als Moysen syn schwa$^e$her lert
Pfenning / nyd / früntschafft / gwalt vnd gunst Zerbrechen yetz / recht / brieff / vnd kunst / Die fürsten worent ettwan wiß / Hattent altt ra$^e$t / gelert / vnd gryß
[59r]
Do stund es wol jn allem land
Do wart gestroffet sünd vnd schand Vnd was gu$^o$t fryd jnn aller welt Jetz hatt narrheyt all jr gezelt Geschlagen vff / vnd lyt zu$^o$ wer
Sie zwingt die fürsten / vnd jr her
Das sie so$^e$nt wißheyt / kunst / verlan Alleyn eygen nutz sehen an Vnd wo$^e$len jnn ein kyndschen ratt Dar vmb es leyder vbel gatt
Vnd hat kunfftig noch bo$^e$ser gestalt
Groß narrheyt ist by grossem gewalt
Gott ließ / das mancher fürst regiert Langzyt / wann er nit würd verfu$^e$rt Vnd vnmilt wurd / vnd vngerecht
Durch anreytz valscher ra$^e$tt vnd knecht
Die na$^e$men gaben / schenck vnd myet Vor den ein fürst sich billich hu$^e$t Wer gaben nimbt / der ist nit fry Schenck nemen / macht verretery
Als von Ayoth geschach Eglon /
Vnd Dalida verryet Samson / Andronicus nam gulden vaß Des wart gedo$^e$tet Onyas / Ouch Benadab der künig brach
Sin büntniß / do er gaben sach /
Tryphon do er betriegen wolt Das Jonathas jm glouben solt Do schanckt er gaben jm vorhyn Do mit er mo$^e$cht beschissen jn